CELEX: 62010CN0253
Language: et
Date: 2010-05-19 00:00:00
Title: Kohtuasi C-253/10: 19. mail 2010 esitatud hagi — Euroopa Komisjon versus Slovaki Vabariik

17.7.2010   
            
            
               ET
            
            
               Euroopa Liidu Teataja
            
            
               C 195/14
            
         19. mail 2010 esitatud hagi — Euroopa Komisjon versus Slovaki Vabariik
   (Kohtuasi C-253/10)
   2010/C 195/21
   Kohtumenetluse keel: slovaki
   
      Pooled
   
   
      Hageja: Euroopa Komisjon (esindajad: A. Tokár ja A. Marghelis)
   
      Kostja: Slovaki Vabariik
   
      Hageja nõuded
   
   
               —
            
            
               tuvastada, et kuna Slovaki Vabariik ei ole vastavalt nõukogu 26. aprilli 1999. aasta direktiivi 1999/31/EÜ prügilate kohta artikli 5 lõikele 1 võtnud vastu siseriiklikku strateegiat prügilasse veetavate biolagunevate jäätmete vähendamiseks, siis on Slovaki Vabariik rikkunud selle direktiivi artikli 5 lõikest 1 tulenevaid kohustusi;
            
         
               —
            
            
               mõista kohtukulud välja Slovaki Vabariigilt.
            
         
      Väited ja peamised argumendid
   
   Direktiivi 1999/31/EÜ artikli 5 lõike 1 kohaselt „koostavad [liikmesriigid] siseriikliku strateegia prügilasse veetavate biolagunevate jäätmete vähendamiseks hiljemalt kahe aasta jooksul pärast artikli 18 lõikes 1 sätestatud kuupäeva ja teavitavad komisjoni sellest strateegiast”. Sama direktiivi artikli 18 lõikes 1 on sätestatud, et „[l]iikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt kahe aasta möödumisel direktiivi jõustumisest”. Artikli 19 järgi jõustus kõnealune direktiiv 16. juulil 1999. Seega pidi direktiiv olema üle võetud hiljemalt 16. juuliks 2001 ja siseriikliku strateegia koostamise kohustus täidetud hiljemalt 16. juuliks 2003.
   Võttes arvesse, et ühinemistingimusi käsitleva akti artiklis 54 ei nähtud uutele liikmesriikidele ette teistsugust kuupäeva, oli Slovaki Vabariik direktiivi artikli 5 lõike 1 järgi kohustatud koostama siseriikliku strateegia prügilasse veetavate biolagunevate jäätmete vähendamiseks ühinemise kuupäevaks, s.o 1.maiks 2004. Slovaki Vabariik ei ole siiani komisjonile vastavast strateegiast teada andnud.
   Sellest tulenevalt on Euroopa Komisjon seisukohal, et Slovaki Vabariik ei ole täitnud nõukogu direktiivi 1999/31/EÜ prügilate kohta artikli 5 lõikest 1 tulenevaid kohustusi.